
FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Rådets afgørelse om Vanuatus tiltrædelse af den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side
(07847/2025 – C10‑0085/2025 – 2025/0055(NLE))
(Godkendelse)
Europa-Parlamentet,
–	der henviser til udkast til Rådets afgørelse (07847/2025),
–	der henviser til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side[footnoteRef:1], [1: 	EUT L 272 af 16.10.2009, s. 2, ELI: http://data.europa.eu/eli/agree_internation/2009/729/oj.
] 

–	der henviser til den anmodning om godkendelse, som Rådet har forelagt, jf. artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v), i traktaten om Den Europæiske Unions funktionsmåde (C10‑0085/2025),
–	der henviser til forretningsordenens artikel 107, stk. 1 og 4, og artikel 117, stk. 7,
–	der henviser til henstilling fra Udvalget om International Handel (A10‑0000/2025),
1.	godkender Vanuatus tiltrædelse af aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og Vanuatus regering og parlament.

[bookmark: _Toc201055924]BEGRUNDELSE
Vanuatus tiltrædelse af den foreløbige ØPA mellem EU, Fiji, Papua Ny Guinea, Samoa og Salomonøerne, der er en asymmetrisk og WTO-forenelig handelsaftale, styrker den retlige ramme for EU's handelsforbindelser med partnerlandene i Stillehavet og fremmer gensidig handel. Samtidig inddrages Vanuatu i den ordning med fælles regler og institutioner, der er etableret ved den foreløbige ØPA. 
Efter at Verdensbanken har klassificeret Vanuatu som et mellemindkomstland i den øverste halvdel, vil landet blive fjernet fra listen over de lande, der er omfattet af "alt undtagen våben"-ordningen under det generelle toldpræferencesystem (GSP), og ikke længere drage fordel af de toldpræferencer (told- og kvotefri adgang til EU-markedet), der pr. 1. januar 2025 ydes de mindst udviklede lande, som er omfattet af den særlige "alt undtagen våben"-ordning.
Ordføreren støtter Stillehavslandenes økonomiske integration og bifalder Vanuatus tiltrædelse af den foreløbige ØPA, da dette vil være til gavn for regionen og for handelsforbindelserne med Den Europæiske Union.

<FootprintIntro>Ordføreren erklærer på eget ansvar ikke at have modtaget input fra nogen enhed eller person, der skal nævnes i dette bilag i henhold til artikel 8 i bilag I til forretningsordenen.</FootprintIntro>

